el en el el el el el el el el tr el el el el el en el el el el el el el el el en el el el en en en el el el el el el el el el el el el el el el el el el el pl el el en en el it el el el el el el el el el el el el el en el el el el el el el el el el el el el el el el en el el el el el el el el el el el el el el el el el el el el el el el el el el el el el el el el el el en en el el en el en en en el en el el el el el el el el tr el el el el el en el el el el el el el el el en el el el en en en el el el el el el el el el el el el el el el el el el el pl el el en en el it el el el el el el el el el el el el el en el el el el el el el el el el el el el el el el en el el el el el el el el el el el el el el el el el el el el el el el el el el el el el el el el el el el el en el el el el en el el en el el el el el el el el el el el en el el el el el el el el el el el el el el el el en en el en en en en en en de fi en en en de en en
Ο κανονισμός αυτός αποτελεί ένα μεγάλο βήμα προόδου. Όμως δεν εξασφαλίζει ότι τα προϊόντα που κυκλοφορούν στην Ευρώπη αφορούν πραγματικά σε καλλυντικά χωρίς πειράματα σε ζώα. Η ίδια η Ευρωπαϊκή Επιτροπή στο έγγραφο της 11ης Μαρτίου 2013 το διευκρινίζει: Η απαγόρευση περιορίζεται στα τελικά προϊόντα ή στα συστατικά που προορίζονται αποκλειστικά για καλλυντικά.  Ωστόσο, η πλειοψηφία των συστατικών που βρίσκονται στα καλλυντικά, χρησιμοποιούνται σε πολλά άλλα καταναλωτικά ή βιομηχανικά προϊόντα. Για παράδειγμα σε τα φαρμακευτικά, απορρυπαντικά, τρόφιμα, βαφές κλπ. Επομένως μπορεί να υπόκεινται σε απαιτήσεις δοκιμών σε ζώα υπό τα αντίστοιχα νομικά πλαίσια.
Εκτός από την Ευρωπαϊκή ένωση, οι χώρες που έχουν απαγορεύσει τα πειράματα σε ζώα από εταιρείες καλλυντικών είναι η Νορβηγία, η Ινδία, το Ισραήλ, η Τουρκία και η Νέα Ζηλανδία. Η Αυστραλία έχει ανακοινώσει την απαγόρευση τους ενώ και η Ελβετία έχει επίσης ανακοινώσει ότι θα προχωρήσει σε απαγόρευση.
Από την άλλη πλευρά, στον υπόλοιπο κόσμο τα πειράματα εξακολουθούν να επιτρέπονται. Στην Κίνα, η οποία αποτελεί μία τεράστια αγορά για τις εταιρείες καλλυντικών, όχι μόνο δεν απαγορεύονται αλλά επιβάλλονται από τη νομοθεσία. Για να μπορέσει μία εταιρεία να εισάγει καλλυντικά προϊόντα στην Κινεζική αγορά (με εξαίρεση το Χονγκ Κόνγκ) είναι υποχρεωμένη από το νόμο να έχει πραγματοποιήσει δοκιμές σε ζώα.
Η πιστοποίηση Leaping Bunny
Καλλυντικά χωρίς πειράματα σε ζώα – Leaping Bunny
H πιστοποίηση Leaping Bunny επιβεβαιώνει την ολοκληρωτική δέσμευση μιας εταιρείας να μην επιτρέπει τη διεξαγωγή πειραμάτων σε ζώα για οποιοδήποτε λόγο.
Η πιστοποίηση Leaping Bunny περιλαμβάνει όλα τα προϊόντα που κατασκευάζει η εταιρεία. Δεν περιορίζεται σε συγκεκριμένες σειρές ή μεμονωμένα προϊόντα. Αντιθέτως, οι εταιρείες που δεν έχουν πιστοποίηση μπορούν ακόμη να δοκιμάζουν τα προϊόντα ή τα συστατικά τους σε ζώα εκτός Ευρώπης. Απλά δεν μπορούν να διαθέτουν τα προϊόντα αυτά στην Ευρωπαϊκή ένωση. Έτσι μπορούν να διεξάγουν πειράματα ώστε να διαθέτουν τα προϊόντα τους στην Κίνα. Αντίθετα οι πιστοποιημένες εταιρείες  επέλεξαν να μείνουν πιστές στις ηθικές αρχές τους. Έτσι παραιτήθηκαν από την τεράστια και ταχέως αναπτυσσόμενη αγορά της Κίνας. Περισσότερες πληροφορίες για τις εταιρείες που συνεργαζόμαστε μπορείτε να βρείτε ΕΔΩ.
Η πιστοποίηση Leaping Bunny δεν εφαρμόζεται μόνο στα συστατικά που χρησιμοποιούνται αποκλειστικά σε καλλυντικά αλλά σε όλα τα συστατικά. Το πείραμα παραμένει πείραμα όποια ονομασία και να του δοθεί. Oι ευαισθητοποιημένοι καταναλωτές δεν ενδιαφέρονται αν ένα συστατικό τυγχάνει να έχει και μία άλλη δευτερεύουσα χρήση.